Publication: Magyar Közlöny
Issue: MK-2000-24 (Year: 2000, Number: 24)
Era: 1990-2004
Section: A 23/1990. (XII. 3.) PM rendelet 2. számú melléklete e melléklet szerint módosul
Paragraph Index: 237

1. Atomabszorpciós spektrométer. Külső automatikus adatfeldolgozó géppel vezérelt analitikai műszer, amely atomabszorpciós módszerrel méri különféle anyagok spektroszkópiai jellemzőit. Az elemző berendezés a 185—900 nm (UV, látható) tartományban méri az optikai sugárzást. A berendezést automatikus adatfeldolgozó géppel és CD-ROM-mal (különleges szoftver) együtt importálják, amely irányítja a mérés folyamatát, és feldolgozza az elemzés során keletkezett adatokat. Az elemző berendezést automatikus adatfeldolgozó géppel kell összekapcsolni, mert minden műveletet az automatikus adatfeldolgozó gép által adott utasítások szerint végez, például mérési üzemmódban, mintavételi üzemmódban stb. A mérési eredmények az automatikus adatfeldolgozó gépbe kerülnek, amely átalakítja azokat spektrográfiai ábrává és a további felhasználás során értelmezhető adatokká (pl. mennyiségi elemzéshez). A CD-ROM-ot külön kell osztályozni a 8524 vámtarifaszám alá. Lásd még a 9027.30/2. számú Áruosztályozási rendelkezést. 9027.30

Source: https://magyarkozlony.hu/hivatalos-lapok/90fa65203a182334445b4f5ab41ee14c894c98ea/dokumentumok/82c2557cc9ef82d003cfd3d7103f1fbef2b07b10/letoltes